Heleen se heerlike groentekerrie | Alta Cloete
Hier is die basiese resep:
2 aartappels, geskil en in blokkies gesny of 300 g botterskorsie, in blokkies gesny (Ek het sommer albei gebruik.)
1 eiervrug, in blokkies gesny (Uitgelaat – eiervrug is vir my mooier as wat dit lekker is.)
250 ml (1 k) blomkool, in blommetjies gesny of groenboontjies, in derdes gesny (Ek het sampioene en blomkool gebruik.)
¼ middelsag-kool, in repe gesny (Van die kool onder in die yskas het ek heeltemal vergeet.)
1 x 410 g-blik gebakte boontjies in tamatiesous (Weens my ewige renons in baked beans het ek kekerertjies probeer en ek dink dit werk baie lekker.)
suurlemoen en swartpeper na smaak
Ek het ‘n sterk vermoede ‘n mens kan basies maar enige groente van jou keuse gebruik.
Verhit olie oor matige hitte in ’n groot kastrol en soteer ui, knoffel, wortels en speserye.
Voeg tamaties by en prut vir ’n paar minute.
Roer aartappels of botterskorsie, eiervrug, water en sout by.
Bring tot kookpunt, verlaag die hitte en prut met ’n deksel vir 20 minute.
Voeg blomkool of groenboontjies, kool en boontjies by en prut nog 20 minute of tot groente sag is
Geur na smaak en sit warm met ’n handvol koljanderblare voor.
Die resultaat was ‘n heerlike en vullende pot kos vir ‘n nat Bolandse winteraand.
Die oorspronklike resep is op Heleen se blog by: http://www.heleenmeyer.co.za/kospos-blog/2013/08/20/rsg-21-augustus-2013-groentekerrie/
Daar is ook lekker wenke vir groen leef.
NS. Die prentjie is nie van die werklike resep nie, hoor.
Share this:E-posFacebookLike this:Like Loading...	Die kommentaar is gesluit.